Numărul de maşini noi înmatriculate în România a scăzut cu 44% luna iulie.
Numărul maşinilor noi înmatriculate în România este mai mic cu 44% în iulie 2020 faţă de aceeaşi perioadă a anului trecut. Apoi, numărul maşinilor rulate cu aproape 25%, potrivit datelor comunicate de Direcţia Regim Permise de Conducere şi Înmatriculare a Vehiculelor (DRPCIV). În topul maşinilor, atât noi, cât şi rulate, conduce Dacia.
Datele comunicate de DRPCIV în luna iulie 2020 arată că au fost înmatriculate în România 14.241 de maşini noi (autoturisme si vehicule comerciale), cu 44,0% mai puţine decât în luna similară a anului 2019.În schimb, la categoria autoturisme rulate, cele 30.113 de maşini înmatriculate în luna iulie 2020, sunt cu 24,8% mai puţine decât în luna similară din 2019, ceea ce generează pe ansamblul primelor 7 luni din 2020 un volum total de 211.726 unităţi, corespunzător unei scăderi totale de doar 17,9% faţă de aceeaşi perioadă din 2019.În topul maşinilor, atât noi, cât şi rulate, conduce Dacia, dar şi aici scăderea faţă de primele şapte luni ale anului 2019 este de 33%: de la 28.618 unităţi înmatriculate în 2019, la 18.949 în 2020.În ceea ce priveşte înmatriculările de vehicule comerciale noi (LCV, HCV, Minibus si Bus), acestea înregistrează în luna iulie 2020, o scădere generală de 39,2% (din care cele uşoare fiind în scădere cu 35,3%).Astfel, în primele 7 luni din acest an, vehiculele comerciale înregistrează o scădere generală de 37,0% (cele comerciale uşoare având o scădere de 26,8%).